पाएं अपने शहर की ताज़ा ख़बरें और फ्री ई-पेपरडाउनलोड करें
12 नंबर मल्टी में शुक्रवार रात हुई तौसिफ खान की हत्या करने वाले आरोपियों को शाहपुरा पुलिस ने महज आठ घंटे में गिरफ्तार कर लिया है। पकड़े गए आठ आरोपियों में दो महिलाएं भी शामिल हैं। वारदात के बाद दो आरोपी बैरसिया पहुंच गए थे, जिन्हें पुलिस ने वहां पहुंचकर धर दबोचा। शुक्रवार रात करीब नौ बजे ये वारदात 12 नंबर मल्टी में रहने वाले 24 वर्षीय तौसिफ खान के साथ हुई थी।
वह एक रिश्तेदार के घर से दावत खाकर लौट रहा था। तभी आरोपियों ने उस पर हमला कर दिया। एएसपी राजेश सिंह भदौरिया के मुताबिक इस मामले में सावन धारू, रोहित वरदेल, राजा उर्फ बवंडर, शुभम गिरि, विजय ढाकसे, आकाश उर्फ चीनू वरदेल, सुधा गोस्वामी और शीला बाई शामिल हैं। आरोपी रोहित, राजा और आकाश गुलाब नगर मल्टी में रहते हैं, जबकि बाकी आरोपी इंद्रा नगर मल्टी के रहने वाले हैं। 15-16 अप्रैल को पहले गाड़ी निकालने की बात को लेकर तौसिफ का विवाद सुधा के भाई के साथ हुआ था। हालांकि उस वक्त आसपास के लोगों की समझाईश के बाद मामला शांत हो गया था। झगड़े के दौरान सुधा ने उसे धमकी दी थी। तभी से आरोपी तौसिफ से बदला लेने की फिराक में थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn